text: Kvinnuskeið við Gjógv: Frumkraft og náttúra
text: #000000
text: frí30apr(apr 30)13:00sun02mei(mei 2)14:00Kvinnuskeið við Gjógv: Frumkraft og náttúra
text: #000001
text: Heilsa, orka, hvíld, náttúra & menning í einum
  Unna tær sjálvari eina uppiborna mini-feriu. Lær nakað nýtt, fá íblástur, et heilsugóðan mat og njót
text: #000002
text: Heilsa, orka, hvíld, náttúra & menning í einum
text: #000003
text: Unna tær sjálvari eina uppiborna mini-feriu. Lær nakað nýtt, fá íblástur, et heilsugóðan mat og njót tilveruna saman við øðrum góðum kvinnum á Gjáargarði.
text: #000004
text: Á hesum kvinnuskeiðnum lærir tú grundleggjandi mindfulness sameint við vælveru og vakra náttúru við Gjógv.
text: #000005
text: Leygarmorgun er mjúk úrspenning, og tit vakna væl til góðar dansivenjingar. Er veðrið til vildar verður hesin parturin niðri í gjónni. Síðani er heilsugóður morgunmatur. Aftaná morgunmatin er frálæra við støði í nýggja bóklinginum “FLUFFY – ein neyvur leiðbeinari til mindfulness og sinnisvenjing” hjá Biritu Nolsø, rithøvunda og undirvísara.
text: #000007
text: Vit leita aftur til okkara frumkraft, sleppa spenningum og venja kropstilvit, andadráttar- og sinnisvenjingar, ið geva tær meira orku, økta javnvág, miðsavnan, kensluligan treystleika og nærveru í gerandisdegnum.
text: #000008
text: Venjingar í vakra umhvørvinum við Gjógv er partur av skeiðnum. Tíð er sett av til hvíld og innhugsan. Leygarkvøldið er tiltakið “Kreativitetur & Mindfulness”.
text: #000009
text: Sunnudagin endar frálæran kl. 12.30, tit njóta ein felags miðmála saman og skeiðið endar kl. 14.00.
text: #000010
text: Kostnaður: 4.098 kr. íroknað skeið, tilfar, heitur pottur, gisting í dupultkamari og heilsugóða matarveiting. Allar máltíðir, eisini ábit til steðgir fyrra- og seinnapartar og drekkamunnar um kvøldi, eru íroknaðar.
text: #000012
text: Undirvísari: Birita Nolsø, rithøvundi og undirvísari.
text: #000014
text: Fríggjadagin 30. apríl (Dýra biðidag)
text: #000015
text: kl. 10.00 Frálæra við venjingum
text: #000020
text: Birita Nolsø eigur og rekur Vaksa.fo, sum bjóðar skeið, vegleiðing, tiltøk og amboð til frama fyri menning, mindfulness og meditatión. Birita hevur arbeitt nógv við burðardygd, eisini í ferðavinnuni. Hon hevur meira enn 20 ára langar royndir í frálæru og hevur seinastu 10 árini burturav fingist við sinnisvenjing, kropsvenjing, mindfulness og meditatión.
text: #000021
text: Birita hevur drúgvar royndir í HR, toymis-, verkætlanar- og prosessleiðslu og hevur m.a. skipað, leitt og ment eina ørgrynnu av skeiðum, verkætlanum, tiltøkum og evnis- og starvsfólkadøgum, eitt nú í landsfyrisitingini.
text: #000022
text: Í desember 2020 kom bóklingurin Fluffy – ein neyvur leiðbeinari til mindfulness og sinnisvenjing út. Bóklingurin er partur av frálærutilfarinum á skeiðnum. Birita hevur eisini, saman við manni sínum Henrik Krag, eitt nú ment heilsufremjandi ljóðamboð og ritstjórnað bókina 5 HJERTEFØLELSER, sum kom út í 2018.
text: #000023
text: Selvudvikling for det hele menneske (ebog)
text: #000024